EkBass/fiwiki-20250220-pages-articles huggingface dataset:
Kaakkois-Englanti

Kaakkois-Englanti () on yksi Englannin yhdeksästä alueesta (region). Alueet muodostavat Englannin aluejaon ylimmän tason. Vuoden 2021 väestönlaskennassa Kaakkois-Englannissa oli 9,3 miljoonaa asukasta ja sen pinta-ala oli 19 000 neliökilometriä. Se on Englannin alueista väkirikkain ja pinta-alaltaan kolmanneksi suurin. Nykyään aluejakoa käytetään lähinnä tilastointiin, mutta se luotiin alun perin vuonna 1994 osana John Majorin konservatiivihallituksen aluehallintouudistusta. Uudistuksen myötä eri puolille Englantia perustettiin hallintovirastoja (government office), joiden toiminta ulottui useiden kreivikuntien ja yhtenäishallintopiirien alueelle. Kaakkois-Englannin hallintoviraston toimipaikka oli Guildfordissa. Alueelliset virastot lopettivat toimintansa maaliskuussa 2011 David Cameronin hallituksen päätöksellä. == Osa-alueet == Kaakkois-Englanti jakautuu yhdeksään muodolliseen kreivikuntaan, joita ovat Kent, Surrey, East Sussex, West Sussex, Isle of Wight, Hampshire, Berkshire, Buckinghamshire ja Oxfordshire. Muodolliset kreivikunnat jakautuvat edelleen seuraaviin osa-alueisiin: Kaakkois-Englannin aluejako kk. = kreivikunta; ykk. = yhtenäiskreivikunta; yhp. = yhtenäishallintopiiri Muodollinen Hallinnollinen Tyyppi Väkiluku (2021) Pinta-ala (km²) Kent Kent kk. Kent Medway yhp. Surrey Surrey kk. East Sussex East Sussex ” East Sussex Brighton & Hove yhp. West Sussex West Sussex kk. Isle of Wight Isle of Wight ykk. Hampshire Hampshire kk. Hampshire Southampton yhp. Hampshire Portsmouth ” Berkshire Bracknell Forest ” Berkshire Reading ” Berkshire Slough ” Berkshire West Berkshire ” Berkshire Windsor ja Maidenhead ” Berkshire Wokingham ” Buckinghamshire Buckinghamshire ykk. Buckinghamshire Milton Keynes yhp. Oxfordshire Oxfordshire kk. == Väestö == Vuonna 2021 Kaakkois-Englannissa oli noin 9,3 miljoonaa asukasta ja suurimpia asutuskeskuksia olivat: Asutuskeskus Muodollinen kreivikunta Väkiluku (2021) Brighton & Hove East Sussex Southampton Hampshire Portsmouth Hampshire Reading Berkshire Milton Keynes Buckinghamshire Oxford Oxfordshire Slough Berkshire Crawley West Sussex Basingstoke Hampshire Worthing West Sussex Maidstone Kent Gillingham Kent == Lähteet == == Aiheesta muualla == *
Lihasmaha

Lihasmaha eli kivipiira on lintujen mahalaukun taempi osa, jossa ruoan hienontaminen pääasiassa tapahtuu. Sen seinämä on 3-kerroksinen: uloinna paksu lihaskerros, sen alla rauhaskerros ja sisinnä rauhasten hyytyneestä eritteestä muodostunut kova sarveismainen kerros. Jos linnun syömä ravinto on hyvin hienoksi jauhettua, lihasmahan lihakset eivät kehity niin voimakkaiksi kuin syötettäessä karkeita partikkeleita. Ruoan hienontamisen helpottamiseksi siemeniä syövät linnut nielevät usein pieniä kiviä. Useiden lintulajien kivipiiroja voidaan käyttää myös ruuanvalmistukseen. ==Lähteet== Luokka:Lintujen anatomia Luokka:Ruoka-ainekset
Puola (täsmennyssivu)

Puola tarkoittaa seuraavia: * Puola, valtio Euroopassa * puola, slaavilainen kieli * puola, ottomoottorin sytytysjännitteen muodostava laite * puola, ompelukoneen alalankarulla * puola, puolapuiden poikkipuu * puola, tikapuiden astin * puola, pyörän navan ja kehän välinen tanko * puolukka (Vaccinium vitis-idaea), murteellisesti myös puola, kanervakasvi * Puola, suomalainen yhtye ==Katso myös== Aihepiiriin liittyvät myös seuraavat: * Puola-Liettua, entinen valtio Euroopassa * Varsovan herttuakunta, valtio Euroopassa vuosina 1807–1815 * Kongressi-Puola, Venäjään vuosina 1814–1915 kuulunut maa * Puolan kenraalikuvernementti, Saksaan vuosina 1939–1944 kuulunut osa Puolaa.
Duke University

Duke University on yhdysvaltalainen yliopisto Durhamissa, Pohjois-Carolinan osavaltiossa. Yliopiston perusti vuonna 1924 yhdysvaltalainen filantrooppi James Buchanan Duke, jonka suku rikastui tupakka- ja sähköteollisuudella. Virallisesti yliopisto perustettiin vuonna 1924. mutta sen tausta on vuonna 1859 perustetussa Trinity Collegessä. Syksyllä 2017 yliopistossa opiskeli yhteensä 15 192 opiskelijaa, joista 6 532 suoritti perustutkintoa ja 8 660 jatko-opintoja. Perusopiskelijoita on kaikista Yhdysvaltojen osavaltioista ja 85 maasta. Lähes 40 prosenttia opiskelijoista kuuluu etnisiin vähemmistöihin. ==Lähteet== ==Aiheesta muualla== * Duke Universityn verkkosivut Luokka:Pohjois-Carolinan yliopistot ja korkeakoulut Luokka:Seulonnan keskeiset artikkelit
Aberdeenin yliopisto

Aberdeenin yliopisto () on yliopisto Skotlannissa Aberdeenin kaupungissa. Se on perustettu vuonna 1495University of Aberdeen shanghairanking.com ja on Skotlannin kolmanneksi vanhin yliopisto St Andrewsin ja Glasgow’n yliopiston jälkeen. ==Historiaa== Aberdeenin ensimmäisen yliopiston, King’s Collegen, perusti Aberdeenin piispa William Elphinstone helmikuussa 1495. Alun perin se tunnettiin nimellä St Mary’s College. Marischalin kreivi George Keith perusti 1593 kaupunkiin toisen yliopiston, Marischal Collegen. Nämä kaksi yliopistoa yhdistyivät 1860 nykyiseksi Aberdeenin yliopistoksi. ==Toiminta nykyisin== Vuonna 2010 yliopistossa oli 13 351 päätoimista opiskelijaa, joista 10 641 opiskeli perustutkintoa ja 2 710 jatkotutkintoa. Yliopisto tarjoaa yli 630 erilaista perustutkintoa ja yli 90 jatkotutkintoa. Maailman viidensadan huippuyliopiston Shanghai-yliopistovertailussa Aberdeenin yliopisto asettui vuonna 2014 sijaluvulle 201–300. Academic Ranking of World Universities 2014, Shanghairanking.com ==Entisiä oppilaita ja opettajia== * Alistair Darling, poliitikko * Alexander Kapranos, Franz Ferdinand -yhtyeen laulaja * John James Rickard Macleod, lääketieteen nobelisti (1923) * John Boyd Orr, rauhan nobelisti (1949) * Thomas Reid, filosofi * Frederick Soddy, kemian nobelisti (1921) * Richard Laurence Millington Synge, kemian nobelisti (1952) * George Paget Thomson, fysiikan nobelisti (1937) ==Lähteet== ==Aiheesta muualla== * Yliopiston virallinen kotisivu Yliopisto Luokka:Skotlannin yliopistot
Generalife

Generalifen palatsi (esp. Palacio del Generalife) oli Nasrid-sulttaanien kesäpalatsi ja maaseutukoti Granadassa. Palatsi ja sen puutarhat rakennettiin Muhammed III:n hallituskaudella (1302–1309). Abu I-Walid Ismail teki niihin suuria muutostöitä hallituskaudellaan 1313–1324. Alun perin palatsiin pääsi kuilun yli Alhambrasta katettua siltaa pitkin. Puutarha muodostuu Sulttaanin pihasta Jardín de la Sultana ja Vesiallaspihasta Patio de la Acequia, jota pidetään parhaiten säilyneenä näytteenä Espanjan muslimien keskiaikaisesta puutarha-arkkitehtuurista. Puutarhan nykyasu on 1930-luvulta. Generalife on UNESCOn maailmanperintökohde.Alhambra, Generalife and Albayzín, Granada Unesco == Kuvia == Palais Generalife vu depuis Albayzin.jpg|Generalifen palatsi Generalife from the Alhambra.jpg|Generalife Alhambrasta Eglises Albayzin depuis Generalife.jpg|Näkymä Generalifesta Generalife palace, detail, Granada, Spain.jpg|Mirador Romántico Generalife view.jpg|Mirador de Ismail Aa generalife archades water play pillars granada spain moors.jpg|Patio de la Acequia 2016-07-19 Patio del ciprés de la Sultana, The Generalife, Alhambra (2).JPG|Patio del Ciprés de la Sultana Alhambra Generalife 4.jpg|Mirador del Patio de la Acequia New Garden Patio 06 (4392344149).jpg|Yksityiskohta Chapiteau Grenade.JPG|Arabialainen kapiteeli == Lähteet == == Aiheesta muualla == Luokka:Espanjan palatsit Luokka:Unescon maailmanperintökohteet Espanjassa Luokka:Granada
Burgosin katedraali

Burgosin katedraali on goottilainen katedraali Burgosin kaupungissa Espanjassa. Se on pyhitetty Neitsyt Marialle, ja se tunnetaan valtavasta koostaan ja ainutlaatuisesta arkkitehtuuristaan. Se on ollut Unescon maailmanperintökohde vuodesta 1985. Katedraalin määräsi rakennettavaksi kuningas Ferdinand III vuonna 1221. Samalla paikalla oli aiemmin ollut romaanista tyyliä edustanut kirkko. Katedraali valmistui lopullisesti 1567.Burgos Cathedral Unesco == Lähteet == Luokka:Unescon maailmanperintökohteet Espanjassa Luokka:Espanjan katedraalit Luokka:Kivikirkot Luokka:Burgosin maakunta
F 17

F 17 Kallinge eli F 17 tai Blekinge flygflottilj on Ruotsin ilmavoimien lennosto. Kutsumanimenä on myös F 17 Ronneby. Tukikohdasta operoi myös 3. helikopteripataljoona (entinen Götan helikopteripataljoona). F 17 perustettiin Kallingeen heinäkuussa 1944 nimellä Kungliga Blekinge Flygflottilj. Sen tarkoitus oli muun muassa toisen maailmansodan jäänteiden, miinoitusten, purkuun osallistuminen. Laivueella on etäyksiköitä Gotlannissa (F 17 G) ja Malmenilla (F 17 M) ja Norrköpingissä. ==Päälliköt== F17 lennoston päälliköt: * Torsten Rapp (1944-48) * Hugo Svenow (1948-51) * S. Rydström (1951-63) * P. Th. Svensson (1963-66) * C-O Larsson (1966-75) * E. Spångberg (1975-84) * Rolf Clemendtsson (1984-87) * Gunnar Ståhl (1987-90) * Valter Eriksson (1990-98) * Lennart Pettersson (1998-00) * Lars Johansson (2000-03) * Lars Lundell (2003-) ==Toiminta ja kalusto== * Meriyhteistoiminta 1944-1956 * Rynnäkkö 1956-1973 * Hävittäjä/Pommitus 1973-1975 * Hävittäjä 1975-19xx * Tiedustelu 1978-19xx Kalusto eri aikoina *Pääkalusto: B 3, T 18B, A 32A, J 35F, JA 37, SF 37, AJSF 37, SH 37, nykyisin JAS 39, *Muita koneita:G 101, Se 102, Se 103, Se 104, A 21R, B 4, B 5, B 17, Sk 12, Sk 15, Sk 16, Sk 25, Sk 50, Tp 83, TP 87, TP 101, TP 103, nykyisin: Hkp 3, Hkp 4 (yhdysvaltalainen CH-46 Sea King), HKP 10 Luokka:Ruotsin ilmavoimien joukko-osastot ja yksiköt Luokka:Ronnebyn kunta
Mulugeta Wendimu

Mulugeta Wendimu (s. 28. helmikuuta 1985) on etiopialainen keskimatkojen juoksija. Wendimu aloitti kansainvälisen kilpauransa vuonna 2004, jolloin hän juoksi Brysselin maastojuoksun MM-kisoissa nuorten sarjassa viidenneksi ja oli samalla voittamassa joukkuekilpailun hopeaa Etiopian joukkueessa. Ateenan olympialaisissa hän sijoittui 1 500 metrin juoksussa kymmenenneksi ajalla 3.38,33 ja IAAF:n yleisurheilufinaalissa 3 000 metrin juoksussa kolmanneksi ajalla 7.39,60. Helsingin MM-kisoissa 2005 hän karsiutui 1 500 metrin alkuerissä. ==Ennätykset== * 1 500 metrin juoksu: 3.31,13 (2004) * 3 000 metrin juoksu: 7.37,97 (2005) * Kahden mailin juoksu: 8.19,81 (2005) * 5 000 metrin juoksu: 12.57,05 (2004) ==Lähteet== * ===Viitteet=== Luokka:Etiopialaiset keskimatkojen juoksijat Luokka:Vuonna 1985 syntyneet Luokka:Elävät henkilöt
Leshanin jättiläisbuddha

thumb|230px|Leshanin jättiläisbuddha Leshanin jättiläisbuddha () on maailman suurin kivinen Buddhaa esittävä patsas. Se on veistetty kallioon, joka sijaitsee Sichuanin maakunnan eteläosassa lähellä Leshanin kaupunkia. Veistos on rantakalliossa Minjiang-joen itärannalla. Sen edustalla jokeen yhtyvät lännestä kaksi jokea, Qingyi ja Dadu. Leshanin kaupunki on noin kilometrin päässä jokien yhtymäkohdan pohjoispuolella. Veistos katsoo jokilaakson yli länteen, kohti noin 40 kilometrin päässä olevaa buddhalaisten pyhää vuorta Emeishania. Yhdessä vuoren kanssa buddhapatsas muodostaa UNESCOn maailmanperintökohteen. Patsaan rakennustyöt aloitettiin vuonna 713, ja niitä johti kiinalainen munkki nimeltä Haitong. Hän toivoi, että Buddha tyynnyttäisi jokien myrskyisät vedet, jotka olivat vaivanneet aluksia. Kun projektin rahoitus oli vaarassa, munkin sanotaan repineen silmänsä osoittaakseen hurskauttaan ja vilpittömyyttään. Patsaan viimeistelivät 90 vuotta myöhemmin Haitongin opetuslapset. Massiivisten rakennustöiden takia kalliosta kaiverrettiin paljon kiveä, joka sijoitettiin jokeen. Tämän kerrotaan muuttaneen virtauksia ja tehneen joesta turvallisemman. Patsas on 71 metriä korkea ja se esittää istuvaa Maitreya Buddhaa, jonka kädet lepäävät polvien päällä. Patsaan olkapäät ovat 28 metriä leveät ja pienin varpaankynsi on tarpeeksi leveä, jotta ihminen voi helposti istua sen päällä. ==Lähteet== ==Aiheesta muualla== *Emeishan ja Leshanin jättiläisbuddha UNESCOn maailmanperintöluettelon sivuilla *UNESCOn arviointiraportti *Virtual Tour *Warrior Tours Luokka:Kiinan rakennukset ja rakennelmat Luokka:Unescon maailmanperintökohteet Kiinassa Luokka:Buddhalaisuus Kiinassa Luokka:Kiinan patsaat ja veistokset Luokka:Sichuan
Pingyao

Pingyao () on piirikunta Kiinassa, Shanxin maakunnassa Jinzhongin prefektuuritason kaupungissa. Piirikunnan pinta-ala on 1 262 neliökilometriä ja väkiluku 502 712 (2010). Piirikunnan keskusta sijaitsee linnuntietä noin 475 kilometrin päässä maan pääkaupungista Pekingistä ja 80 kilometriä maakunnan keskuksesta Taiyuanista. Pingyao oli Qing-dynastian aikana Kiinan talouselämän keskus. Pingyaon vanhakaupunki tunnetaan nykyisin muinaisista kaupunginmuureistaan, ja se on Unescon maailmanperintökohde. ==Historia== Pingyao on säilyttänyt Ming- ja Qing-dynastian aikaisen kaavansa. Yli 300 kohteessa kaupungissa tai sen lähellä on muinaisia raunioita ja lähes 4 000 suojeltua Ming- ja Qing-tyylistä asuinrakennusta. Kadut ja kauppojen julkisivut ovat pääosin säilyttäneet historiallisen ulkoasunsa. Kevättä ja syksyä -kaudella kaupunki kuului Jin-valtakuntaan ja taistelevien läänitysvaltioiden kaudella Zhaon valtakuntaan. Qin-dynastian aikana kaupunki tunnettiin nimellä Pingtao ja Han-dynastian aikana nimellä Zhongdu. Vuonna 1986 kaupunki nimitettiin yhdeksi Kiinan historia- ja kulttuurikaupungeista, ja vuonna 1997 se liitettiin maailmanperintöluetteloon. ===Kaupunginmuurit=== Pingyaon kaupunginmuurit rakennettiin keisari Hongwun kolmantena hallintovuotena. Muurissa on kuusi ulkolinnaketta ja kuusi porttia. Muurit ovat noin 12 metriä korkeat ja ympärysmitaltaan 6 000 metriä, ja niiden ulkopuolella on neljä metriä leveä ja syvä vallihauta. Jokaisessa kulmassa sijaitsevan tornin lisäksi muurissa on 72 vartiotornia ja yli 3 000 puolustussakaraa. Vuonna 2004 osa eteläisestä muurista sortui, mutta se on nyt korjattu. Muuri on kuitenkin pääosin vahingoittumaton, ja sitä pidetään yhtenä parhaiten säilyneistä muinaisista tämän kokoluokan kaupunginmuureista, ja siksi se on merkittävä maailmanperintökohde. ===Talouselämä=== Pingyao oli myöhäisen Qing-dynastian aikana Kiinan talouselämän keskus. Tuolloin kaupungissa vaikutti 20 rahoituslaitosta, jotka muodostivat yli puolet koko valtion laitoksista. Yksi niistä oli Rishengchang, jota pidetään Kiinan ensimmäisenä pankkina. ==Lähteet== ==Aiheesta muualla== *Pingyao UNESCOn maailmanperintöluettelon sivuilla *Virtual Tour *Radio86.fi: Pingyao – Menneisyys nykyajassa Luokka:Shanxi Luokka:Unescon maailmanperintökohteet Kiinassa Luokka:Kiinan piirikuntatason alueet
San Lorenzo de El Escorial

San Lorenzo de El Escorial on kunta Madridin itsehallintoalueella Espanjassa, noin 45 kilometriä maan pääkaupungista Madridista luoteeseen. Vuonna 2016 kunnan väkiluku oli 18 038. Kunnassa sijaitsee kaksi merkittävää rakennelmaa: El Escorialin luostarikompleksi, jonne on haudattu suurin osa Espanjan Habsburg- ja Bourbon-sukuisista monarkeista, sekä Santa Cruz del Valle de los Caídos, muistomerkki Espanjan sisällissodassa kaatuneille. Ensin mainittu on ollut Unescon maailmanperintöluettelon kohde vuodesta 1984. Casita del Infante ja naapurikunnassa El Escorialissa sijaitseva Casita del Príncipe ovat Espanjan kuningashuoneelle kuuluvia kiinteistöjä. Kunnan alueella järjestetään myös Complutense-yliopiston suosittuja kesäkursseja. Naapurikunnasta El Escorialista on Renfen lähiliikennejunayhteys Madridiin. San Lorenzo de El Escorial - Plaza de la Constitución y Ayuntamiento.jpg|Plaza de la Constitución El Monasterio de San Lorenzo de El Escorial.JPG|Monasterio de El Escorial Facade monastery San Lorenzo de El Escorial Spain.jpg|Monasterio de El Escorial Casita del Infante o de Arriba (1) San Lorenzo de El Escorial.jpg|Casita del Infante (Casita de Arriba) Casita del Príncipe (El Escorial) 15.JPG|Casita del Príncipe (Casita de Abajo) San Lorenzo de El Escorial - Plaza de la Cruz 4.jpg|Plaza de la Cruz San Lorenzo de El Escorial - Teatro Real Coliseo de Carlos III.jpg| Teatro Real Coliseo de Carlos III Calle Floridablanca.jpg|Calle Floridablanca Valle de los Caídos, desde la explanada de la Abadía II.jpg|Valle de los Caídos ==Lähteet== == Aiheesta muualla == * San Lorenzo de El Escorialin virallinen sivusto * San Lorenzo de El Escorialin matkailusivusto * San Lorenzo de El Escorial Google Mapsissa Luokka:Madridin itsehallintoalueen kaupungit
Urheiluseura Makkabi

Urheiluseura Makkabi on helsinkiläinen juutalaisten urheiluseura. Se on maailman vanhin yhtäjaksoisesti toiminut juutalainen urheiluseura.Iltalehti 9.11.2001. Seuran perusti Jakob Hirschovits 4. marraskuuta 1906 nimellä Stjärnan.Jokipii, Markku: Vaikeuksien kautta voittoon. (Kirja-arvostelu.) Kanava 2/2017, s. 64–65. Nimi muuttui Makkabiksi seuran liittyessä Maailman Makkabi -liittoon joko vuonna 1932Helsingin Sanomat 4.11.2006, s. B 14. tai mahdollisesti 1934. Jalkapallossa seura pelasi kaudella 1930 Suomen korkeimmalla sarjatasolla ja myöhemmin alemmissa divisioonissa. Nykyisin seuran toiminta keskittyy keilailuun, futsaliin, koripalloon ja salibandyyn. Seura vietti satavuotisjuhliaan marraskuussa 2006. Seuran puheenjohtaja Dennis Mattsoff on pitänyt Makkabin historian nimekkäimpänä urheilijana Elias Katzia, joka voitti kultaa Paavo Nurmen ja Ville Ritolan kanssa 3 000 metrin joukkuekilpailussa Pariisin olympialaisissa 1924. Mattsoffin mukaan Makkabin tavoitteena on vahvistaa juutalaisnuorten identiteettiä ja kasvattaa nuoria arvostamaan muitakin kuin kilpailullisia arvoja. Makkabin sisarseurat Suomessa olivat Turun Makkabé ja Viipurin Kadur.Fenno Judaica. ==Abraham Tokazierin tapaus== Helsingin olympiastadionilla 21. kesäkuuta 1938 järjestetyissä yleisurheilukisoissa seura koki vastoinkäymisen, kun niissä Makkabia edustaneen Abraham Tokazierin ilmoitettiin sijoittuneen 100 metrin juoksussa neljänneksi, vaikka valokuvien ja muiden todisteiden perusteella on arvioitu, että hän todellisuudessa voitti kyseisen juoksun. Syyksi vilpilliseen menettelyyn on arveltu sitä, että järjestäjät halusivat miellyttää tuolloin katsomossa olleita Saksasta tulleita arvovieraita.Juonala, Jouko: Oikeusmurha olympiastadionilla. Ilta-Sanomat Plussa 22.12.2006, s. 18–19. Suomen urheiluliitto esitti tapahtuneen johdosta anteeksipyynnön 75 vuotta myöhemmin syyskuussa 2013, ja kilpailun lopputulos oikaistiin 4. lokakuuta 2013: Tokazier valittiin kilpailun voittajaksi. ==Jalkapallo== Seura on pelannut Stjärnan-nimisenä yhden kauden jalkapallon pääsarjassa (1930). Vuonna 1933 Suomen urheilulehdessä jalkapallon yhteydessä nimenä esiintyi vielä Stjärnan, mutta jo 1934 nimenä on Makkabi.Suomen Urheilulehti 25.6.1934. Seuran puheenjohtaja Jack Schlimovitsch kertoo 1937 Suomen Urheilulehdessä seuran nimenmuutoksesta: ”Pari vuotta sitten muutimme Stjärnanin Makkabiksi. Emme halunneet pitää puhtaasti ruotsalaista nimeä ja kun emme sopivaa suomalaista löytäneet, otimme tämän juutalaisen vapaussankarin nimen”Suomen Urheilulehti, nro 85, 25.10.1937. ==Lähteet== * * The Rec.Sport.Soccer Statistics Foundation. * Maccabiworld.org. * Makkabin kotisivu. === Viitteet === ==Kirjallisuutta== * Luokka:Suomalaiset urheilun yleisseurat Luokka:Entiset suomalaiset jalkapalloseurat Luokka:Juutalaisuus Helsingissä Luokka:Helsinkiläiset urheiluseurat Luokka:Juutalaiset järjestöt Luokka:Vuonna 1906 perustetut urheiluseurat
Nikkō

Nikkō () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin pohjoisosan vuoristoalueella Utsunomiyan luoteispuolella ja rajautuu pohjoisessa Fukushiman prefektuuriin ja lännessä Gunman prefektuuriin. Nikkōssa on 84 293 asukasta (vuonna 2017) ja sen pinta-ala on 1 449,83 neliökilometriä. Nikkō on historiallisten nähtävyyksiensä johdosta suosittu matkailukohde. Kaupungissa sijaitsevat muun muassa shōgun Tokugawa Ieyasun mausoleumi Nikkō Tōshō-gū ja vuodelta 767 peräisin oleva Futarasanin pyhäkkö. Nämä rakennukset yhdessä Rinnō-jin temppelin kanssa on otettu Unescon maailmanperintöluetteloon nimellä ”Nikkōn pyhäköt ja temppelit”. Kaupungissa on myös useita tunnettuja kuumia lähteitä. Nikkōn kaupungin länsipuolella sijaitsee Nikkōn kansallispuisto. Kaupunkia palvelevat JR Higashi-Nihonin Nikkō-linja, Tōbu-rautateiden Nikkō- ja Kinugawa-linjat, Yagan-rautateiden Aizu Kinugawa -linja sekä Watarase Keikoku -rautateiden Watarase Keikoku -linja. == Ilmasto == == Kuvia == Tiedosto:Futarasan-jinja in rain.jpg|Futarasanin pyhäkkö Tiedosto:Pathway and Gate in the Surroundings of Rinnō-ji Temple 130812 1.jpg|Rinnō-jin temppelin aluetta Tiedosto:Shōyō-en4.jpg|Shōyō-enin puutarha Tiedosto:Ryuzu Falls 03.JPG|Ryūzūn vesiputouksia == Lähteet == == Aiheesta muualla == * Kaupungin internetsivut * Nikkōn matkailutietokeskus * Pyhä Nikko, Japanin taiteen alkukoti, Seura, 22.12.1937, nro 51, s. 3, Kansalliskirjaston digitaaliset aineistot *
Ian Dury

Ian Dury (12. toukokuuta 1942 Upminster, Essex – 27. maaliskuuta 2000) oli englantilainen rock and roll -muusikko ja laulaja. Hänen tunnetuin yhtyeensä oli nimeltään Ian Dury and the Blockheads. Dury aloitti muusikon uransa vuonna 1970 pubrock-yhtye Kilburn and the High Roadsin keulakuvana. Hänen seuraava yhtyeensä oli Ian Dury and the Blockheads, joka nousi kuuluisuuteen vuonna 1977 ilmestyneellä, rosoista musiikkia ja älykkään ironisia sanoituksia sisältäneellä levyllään New Boots and Panties. Levyn tunnetuin kappale on ”Sex And Drugs And Rock And Roll”. Vuonna 1979 yhtye julkaisi levyn Do It Yourself ja single ”Hit Me With Your Rhythm Stick” nousi Britannian listaykköseksi. Dury jatkoi levyttämistä ja esiintymisiä 1980-luvulla, mutta suosio ei enää pysynyt 1970-luvun lopun tasolla. Niinpä hän siirtyi elokuvien pariin ja näytteli muun muassa Roman Polańskin elokuvassa Merirosvot ja Peter Greenawayn elokuvassa Kokki, varas, vaimo ja rakastaja. Hän kirjoitti musikaalin Apples, jonka ensi-ilta oli Lontoon Royal Court Theatressa vuonna 1989. Dury sairasti 7-vuotiaana polion ja oli sen seurauksena osittain liikuntavammainen. Hän kampanjoikin jatkuvasti vammaisten hyväksynnän puolesta. Hän kuoli 57-vuotiaana suolistosyöpään maaliskuussa 2000. ==Lähteet== * ==Aiheesta muualla== Luokka:Brittiläiset laulajat Luokka:Vuonna 1942 syntyneet Luokka:Vuonna 2000 kuolleet
Tartaani

Tartaani (; engl. ja ) on perinteisesti Skotlantiin ja sen klaaneihin yhdistetty ruudullinen villainen kudostekstiili. Yleensä Skotlannin kansallisasuste, kiltti, on valmistettu tartaanikankaasta. Vuonna 1815 alettiin virallistaa klaanien tunnusomaisia kankaita, joita klaanien jäsenet käyttivät pukeutumisessaan. Samanlaiset kankaat olivat osoitus verisukulaisuudesta. Nykyisin tartaaneja voi rekisteröidä myös suvulle, alueelle, sotilasosastolle, yritykselle tai yhdistykselle. == Lähteet == == Aiheesta muualla == Luokka:Kangaslajit Luokka:Skotlantilainen kulttuuri pt:Tartano
Johann Christian Fabricius

Johann Christian Fabricius (7. tammikuuta 1745 – 3. maaliskuuta 1808) oli tanskalainen entomologi ja ekonomisti. Fabricius syntyi Tønderissa Etelä- Jyllannissa. Hän pääsi 1762 opiskelemaan Kööpenhaminan yliopistoon, ja myöhemmin samana vuonna hän lähti yhdessä ystävänsä ja sukulaisensa Johan Zoëgan kanssa Uppsalaan, missä hän opiskeli kaksi vuotta Carl von Linnén oppilaana. Fabricius tutki pääasiassa niveljalkaisia ja oli hyönteisten sekä hämähäkkien asiantuntija. Hän kuvasi tieteellisesti kaikkiaan noin 10 000 hyönteislajia. Hän oli aikansa johtava hyönteissystemaatikko ja perusti hyönteisten luokittelun ensisijaisesti niiden suuosien rakenteeseen. Vuodesta 1770 hän oli Kööpenhaminan yliopiston ylimääräinen professori ja vuodesta 1775 lähtien luonnonhistorian ja taloustieteen professori Kielin yliopistossa. Hän vieraili usein Lontoossa tutkimassa sikäläisten hyönteistieteilijöiden kokoelmia ja vietti myöhemmällä iällä paljon aikaa myös Pariisissa. Fabriciuksen pääteos oli kirjasarja Entomologicae Systematica I-IV (1792–1794). Sen lisäksi hän kirjoitti kirjat Genera Insectorum (1776), Species Insectorum (1781), Mantissa Insectorum (1787) ja Supplementum Entomologiae Systematicae (1798). Fabriciuksen auktorilyhenne on J.Fabr. == Lähteet == Luokka:Tanskalaiset eläintieteilijät Luokka:Entomologit Luokka:Taloustieteilijät Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1745 syntyneet Luokka:Vuonna 1808 kuolleet
Toukka

Toukka on esimerkiksi hyönteisten ja sammakkoeläinten toinen kehitysvaihe munan jälkeen. Joidenkin hyönteislajien toukat ovat tuholaisia. Joidenkin lajien toukkavaihe kestää varsinaista täysikasvuisuutta pidempään. Joidenkin sammakkoeläinten, kuten aksolotlien, toukkavaihekin voi lisääntyä. == Aiheesta muualla == *Ötökkätieto: Kuvia eri lajien toukista Luokka:Kehitysbiologia Luokka:Seulonnan keskeiset artikkelit
Malolaktinen käyminen

Malolaktinen käyminen on pääasiassa viininvalmistuksessa käytetty menetelmä, jolla pyritään parantamaan viinin makua. ==Menetelmä== Malolaktinen käyminen tapahtuu varsinaisen hiivapohjaisen käymisen jälkeen. Malolaktisessa käymisessä tietyt bakteerit muuttavat varsinaisessa alkoholikäymisessä sivutuotteena syntyneen terävän makuisen omenahapon pehmeämmäksi maitohapoksi. Yleisimpinä bakteerina käytetään Oenococcus oeni -maitohappobakteeria. Malolaktinen käyminen kestää yleensä 7–8 vuorokautta. Malolaktinen käyminen madaltaa viinin happoisuutta, minkä vuoksi sitä käytetään esimerkiksi viileämmillä alueilla tuotettujen happoisten, nuorten viinien jälkikäsittelynä. Myös vahvoja, tanniinisia punaviinejä voidaan käsitellä malolaktisella käymisellä, jolloin ne saadaan juotavaksi nuorempina, ilman pitkää tynnyrikypsytystä. Malolaktinen käyminen pehmentää viinin suutuntumaa sekä tuottaa voi- ja toffeemaisia aromeja. Toisaalta se lyhentää viinin pitkäikäisyyttä, eikä malolaktisen käymisen läpikäyneitä viinejä yleensä voida varastoida pitkään. ==Aiheesta muualla== * Luokka:Viinin valmistus
Henrique Hilário

Hilário (oik. Henrique Hilário Meireles Alves Sampaio, s. 21. lokakuuta 1975 São Pedro da Cova, Portugali) on portugalilainen jalkapallomaalivahti, joka edustaa Englannin Valioliigassa pelaavaa Chelseaa. Hilário siirtyi Chelseaan 1. heinäkuuta 2006 Madeiran Nacionalista. Hänet Englantiin hankkinut Chelsea- valmentaja José Mourinho oli valmentanut häntä jo kaudella 2003/2004, jolloin kumpikin vaikutti FC Porton joukkueessa. Hilario teki ensiesityksensä Chelseassa ottelussa Fulhamia vastaan lokakuussa 2006. Hän on joukkueessa kakkosmaalivahti Petr Čechin ollessa ykkösmaalivahti. == Lähteet == Luokka:Portugalilaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Hilário

Hilário tai Hilario voi tarkoittaa seuraavia henkilöitä: *Hilário Rosário da Conceição (s. 1939), portugalilainen jalkapalloilija *Armi Kuusela-Hilario, nyk. Kuusela-Williams (s. 1934), suomalainen julkisuuden henkilö, Suomen Neito ja Miss Universum 1952 *Henrique Hilário Meireles Alves Sampaio (s. 1975), portugalilainen jalkapalloilija *Nenê, synt. Maybyner Rodney Hilário (s. 1982), brasilialainen koripalloilija *Virgilio Hilario (1929–1975), filippiiniläinen liikemies, Armi Kuuselan ensimmäinen aviomies.
Nuno Morais

Nuno Miguel Barbosa Morais (s. 29. tammikuuta 1984) on portugalilainen jalkapalloilija, joka edustaa Englannin Valioliigan Chelseaa. Moraisin pelipaikka on joko puolustuksen keskustassa tai keskikentällä. Morais siirtyi Chelseaan elokuussa 2004 FC Penafielistä. Debyyttiottelunsa seurassa hän pelasi tammikuussa 2005, jolloin hän oli kentällä täydet minuutit FA Cupin ottelussa Scunthorpe Unitedia vastaan. Kauden 2005/2006 Morais vietti lainalla CS Maritimossa. Luokka:Portugalilaiset jalkapalloilijat Luokka:Vuonna 1984 syntyneet Luokka:Elävät henkilöt
Carvaka

Carvaka, joka tunnetaan myös nimellä lokayata, oli muinaisen intialaisen filosofian koulukunta, joka oli materialistinen, ateistinen ja empiristinen. Carvaka perustui todennäköisesti Brhaspati Sutraan, joka kirjoitettiin Intiassa noin vuonna 600 eaa. Tämä kirjoitus samoin kuin Carvakan muut alkuperäiset kirjoitukset ovat kuitenkin kadonneet. Liikkeen perustavat teokset tunnetaan ainoastaan katkelmista, joita liikettä vastustaneet hindulaiset ja buddhalaiset ajattelijat liittivät teoksiinsa. Carvaka vaikuttaa kuolleen filosofiana joskus vuoden 1100 jälkeen. Liikkeen vastustajien mielestä sen kannattajat vastustivat kaikkea, mikä oli hyvää vedalaisessa perinteessä. Säilyneiden tekstien perusteella voidaan päätellä, että liikkeen kannattajat kuitenkin pitivät korkeimmassa arvossa totuutta, opillisen järjestelmän eheyttä ja johdonmukaisuutta sekä ajattelunvapautta. Carvaka ei noudattanut Vedan kirjoituksia vaan sanoi niiden olevan virheellisiä. Carvakojen mukaan atmania ei ole olemassa, vaan tietoisuus on ihmisen fyysisissä osissa ilmenevä ominaisuus. Tällöin myös hindulaiseen oppiin kuuluvaa jälleensyntymistä ei pystytä todistamaan ja sekin on virheellistä. Carvakat eivät myöskään tunnustaneet karman käsitettä, vaan sanoivat että teko loppuu kun se on tehty. == Lähteet == * Luokka:Ateismin historia Luokka:Materialismi Luokka:Intialaisen filosofian koulukunnat
Kehitysfilosofia

Kehitysfilosofia on yhteisnimitys materialistiselle ja uskonnonvastaiselle filosofiselle ajattelulle, joka pohjautuu kehitysoppiin eli evoluutioteoriaan ja soveltaa sitä yhteiskunnan tarkasteluun. Eräs kehitysfilosofian merkittävimpiä teoreetikkoja oli Herbert Spencer (1820-1903). Hänen mukaansa sekä luonnon että ihmisyhteiskuntien kehitystä ohjaavat luonnonvalinta ja olemassaolon taistelu. Hänelle kaikki tapahtuminen oli siirtymistä hajanaisista yhtenäisempiin kokonaisuuksiin, erikoistumista ja siirtymistä järjestyneempään ja määrätympään. Yksi kehitysfilosofiaan liittyvä sarja teorioita on sosiaalidarvinismi. Luokka:Evoluutio Luokka:Filosofiset opit
Tuulikello (albumi)

Tuulikello on Kaija Koon vuonna 1995 julkaistu albumi. Sitä on myyty yli 100 000 kappaletta.http://www.kaijakoo.fi/biografia Albumilta julkaistiin viisi singleä: Menneen talven lumet, Seuraavassa elämässä, Taivas sisälläni, Viisi vuodenaikaa ja Maailman tuulet vie. Helsingin Sanomien kulttuuritoimitus otti albumin mukaan vuoden 1995 parhaiden äänilevyjen listalleen. == Kappaleet == # # # # # # # # # # # == Tuotanto == * Tuottaja: Markku Impiö * Masterointi: Mika Jussila (Finnvox), paitsi 1. ja 6. kappale Risto Asikainen (Advoice) * Valokuvat: Michael Aston (A Station) * Kansi: Tapsa Rantanen (Private Eye) == Lähteet == Luokka:Kaija Koon albumit Luokka:Vuoden 1995 albumit
Koivuharju (Kemi)

Koivuharjun kaupunginosa on pääosin pientalovaltaista asuinaluetta, kerrostaloja löytyy lähinnä Mäntylän ja Koivuharjun osa-alueilta. Kaupunginosa sijaitsee Kemin kaupungin keskustasta pohjoiseen. Lännessä aluetta rajaa meri – Kiikelinlahti – ja idässä Lapintie. Pohjoisessa Koivuharju rajoittuu Karihaaran kaupunginosaan. Koivuharjun kaupunginosa kuuluu Koivuharjun suuralueeseen yhdessä Karihaaran ja Paattion kaupunginosien kanssa. == Nähtävää == * Kemin ortodoksinen kirkko == Lähteet == Luokka:Kemin kaupunginosat
Hebefreeninen skitsofrenia

Hebefreeninen skitsofrenia on yksi skitsofrenian muodoista. Se on ennusteeltaan niistä huonoin ja puhkeaa tavallisesti noin 15–25-vuotiaana. Keskimäärin siihen sairastuvat potilaat ovat noin 20-vuotiaita. Hebefreeniselle skitsofrenialle tyypillistä oireita ovat esimerkiksi tunteiden latistuminen, sosiaalinen eristäytyminen ja ajatushäiriöt. Aistiharhat ja harhaluulot ovat monesti lieviä eivätkä hallitse taudinkuvaa. Varhaisia oireita saattavat olla hypokondrisuus ja paranoidiset ajatukset. Sairauden ennustetta heikentää negatiivisten oireiden nopea eteneminen. Yleensä hebefreniaan sairastuvalla nuorella on aiemminkin ollut vahvasti skitsoidinen ja syrjäänvetäytyvä luonne. Sairastumisen riskiä kasvattavat masennuksen ja psykoosin esiintyminen suvussa. Hebefreenisen skitsofrenian esiintyvyys vaihtelee maittain. Se on teollistuneissa maissa yleisempi kuin kehitysmaissa, mutta esimerkiksi Yhdysvalloissa esiintyvyys on verrattain vähäinen. Tästä skitsofrenian sairausmuodosta käytetty nimi hebefreeninen tulee nuoruuden jumalattaren Heben nimestä. Tämä taas viittaa sairauden varhaiseen alkamisikään. Koska hebefrenia etenee nopeasti, se on yleensä vaikeahoitoinen. Jo parin vuoden kuluttua sairauden toteamisesta potilaan tunteet saattavat olla täysin latistuneet, hänen puheensa on vaikeasti ymmärrettävää eikä häneen saa kunnolla kontaktia. Kyseessä on krooninen sairaus, jonka oireita voidaan lieventää antipsykoottisella lääkityksellä. Yleensä vaaditaan sairaalahoitoa. Myös hoidettuun hebefreniaan liittyy psykoosioireiden uusiutumisen riski. ==Katso myös== *Paranoidinen skitsofrenia *Katatoninen skitsofrenia ==Lähteet== Luokka:Skitsofrenia Luokka:Seulonnan keskeiset artikkelit
Aragonian mudéjar-arkkitehtuuri

225px|thumb|La Seon katedraali Zaragozassa Aragonian mudéjar-arkkitehtuuri on Unescon maailmanperintökohde Aragoniassa, Espanjassa. Siihen kuuluu kymmenen rakennusta, jotka on lisätty listalle vaiheittain. Joukossa on kirkkoja, katedraaleja ja palatsi.Mudejar Architecture of Aragon Unescon sivuilla Mudéjar on paikallinen nimi maureille ja syntyperäisille andalusialaisille, jotka jäivät Espanjaan reconquistan jälkeen, mutta eivät kääntyneet kristinuskoon. Sillä viitataan myös tämän ryhmän omaleimaiseen arkkitehtuuriin 1199-1500-luvuilta. Sille on tyypillistä tiilen käyttö pääasiallisena rakennusmateriaalina, ja länsimaisten tyylien (gotiikka, Romaaninen arkkitehtuuri) tulkinta islamilaisten vaikutteiden kanssa. == Lähteet == Luokka:Unescon maailmanperintökohteet Espanjassa Luokka:Aragonia Luokka:Espanjalainen arkkitehtuuri Luokka:Seulonnan keskeiset artikkelit
Falköpingin taistelu

Falköpingin taistelu (myös Åslen taistelu) oli helmikuussa vuonna 1389 Falköpingin ulkopuolella Ruotsissa käyty taistelu, jossa Tanskan kuningattaren Margareetan kannattajat löivät Ruotsin kuninkaan Albrekt Mecklenburgilaisen joukot. Falköpingin taistelu ratkaisi käytännössä sen, että Albrekt joutui luopumaan Ruotsin kruunusta (1395). ==Historia== Keskiajan lopulla oli Ruotsissa Mecklenburgin suvun ja ylimystön välillä paljon epäsopua. Ylimystö tajusi, että ainoa keino päästä eroon Albrekt Mecklenburgilaisesta ja hänen tukijoistaan oli pyytää ulkopuolista apua. He pyysivät apua kuningatar Margaret I:ltä, joka hallitsi Norjaa ja Tanskaa. Margaret lupasi auttaa, ja pian hänet julistettiinkin myös Ruotsin hallitsijaksi. Kun Albrekt kuuli Margaretin liitosta ruotsalaisylimystön kanssa, hän matkusti synnyinmaahansa Saksaan pyytääkseen apujoukkoja. Samaan aikaan hän ivasi Margaretia "Kuningas housuttomaksi". Albrekt lähetti myös Margaretille tervehdyksen, että hänen tulisi pysyä kotonaan neulomassa. Vuonna 1389 Margaretin armeija, joka koostui pääasiassa ritareista eri puolilta Skandinaviaa, kohtasi Albrektin armeijan Falköpingin kaupungissa Ruotsissa. Margaretin armeija voitti saksalaiset ja otti Albrektin kiinni laittaen tämän kuudeksi vuodeksi vankilaan. Margaretista tuli Ruotsin hallitsija. ==Seuraukset== Margaretin aikana Ruotsissa oli keskiajan pisin rauhan jakso. ==Lähteet== *Historian Suursanakirja (1998) *http://web.archive.org/web/20051120100026/http://www.utb.boras.se/uk/se/projekt/history/articles/kalmar/kalmar3.htm Luokka:1389 Luokka:Ruotsin keskiaika Luokka:Tanskan keskiaika Luokka:Ruotsin taistelut Luokka:Tanskan taistelut Luokka:Falköpingin kunta
Väinö Hanhijoki

Väinö Hanhijoki (6. kesäkuuta 1896 – 16. elokuuta 2005) oli kuollessaan Suomen sen hetken vanhin mies ja kolmanneksi vanhin asukas. Hanhijoki asui Virroilla. ==Lähteet== * Vuosisadan vartijat: ikääntymisen suomenmestarit kertovat (Hervonen, Antti 2001) Luokka:Yli satavuotiaiksi eläneet suomalaiset Luokka:Vuonna 1896 syntyneet Luokka:Vuonna 2005 kuolleet
Florala

Florala on Yhdysvaltain kaupunki Alabaman osavaltiossa. Se kuuluu Covingtonin piirikuntaan. United States Census Bureaun mukaan Floralan pinta-ala on 28,3 km², josta vettä on 1,1 km². Kaupungissa oli vuoden väestönlaskennan aikaan 1 964 asukasta, 898 taloutta ja 527 perhettä. == Floralalaisia henkilöitä == * Dwight Stone, jalkapalloilija * Rodney J. Evans, kersantti ja kongressin kunniamerkin saaja == Lähteet == Luokka:Alabaman kaupungit
Recklinghausen

Recklinghausen on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin metropolialueella. Kaupungissa oli vuoden 2022 lopussa 111 734 asukasta, ja sen pinta-ala on 66,5 neliökilometriä. Recklinghausen sai kaupunginoikeudet vuonna 1236. Se kuitenkin mainittiin ensimmäisen kerran teksteissä jo vuonna 1017. Vuonna 1869 kaupungissa alkoi hiilenkaivu, jonka seurauksena kaupunki teollistui ja sen väkiluku alkoi nopeasti kasvaa. Rautatieyhteys Recklinghauseniin saatiin 1871. Toisessa maailmansodassa kaupunkia pommitettiin. Kaivosteollisuus oli osa kaupunkia noin 140 vuoden ajan. Viimeinen kaivos suljettiin 2000-luvun alussa. Recklinghausen tunnetaan muun muassa vuonna 1956 perustetusta ikonimuseostaan, joka on lajissaan suurin ortodoksisten valtioiden ulkopuolella. Se sisältää lähes 4 000 kappaleen edestä ortodoksista esineistöä Venäjältä, Kreikasta, Balkanin maista, kuten myös koptilaista taidetta Egyptistä. == Ystävyyskaupungit == Recklinghausenilla on kuusi ystävyyskaupunkia: * Preston, Iso-Britannia, vuodesta 1956 * Douai, Ranska, vuodesta 1965 * Dordrecht, Alankomaat, vuodesta 1974 * Akko, Israel, vuodesta 1978 * Schmalkalden, Saksa, vuodesta 1989 * Bytom, Puola, vuodesta 2000 == Lähteet == == Aiheesta muualla == *Kaupungin verkkosivut Luokka:Recklinghausenin piirikunta Luokka:Nordrhein- Westfalenin kunnat Luokka:Saksan kaupungit
Ilulissat

Ilulissat () on Grönlannin kolmanneksi suurin taajama; asukkaita siellä on 4 606Statistics Greenland, Greenland in Figures, 2011. Se sijaitsee Grönlannin länsirannan puolivälissä, 200 km napapiirin pohjoispuolella. Ilulissat tunnetaan laajalti tanskankielisellä nimellään Jakobshavn, Jaakonsatama. Grönlanninkielinen nimi tarkoittaa jäävuoria. Ilulissat on Grönlannin suosituin turistikohde läheisen jäävuonon takia. Jäävuono laskee länteen 40 kilometrin matkan Grönlannin jäätiköltä Diskonlahteen Ilulissatin kaupungin viereen. Sen itäpäässä on Jakobshavnin jäätikkö, joka on pohjoisen pallonpuoliskon eniten jäämassaa tuottava jäätikkö. Se etenee 20–35 metriä vuorokaudessa, ja siitä lohkeaa vuosittain noin 20 miljardia tonnia jäävuoria, jotka jatkavat matkaansa pitkin Ilulissatin vuonoa ja edelleen Atlantin valtamerelle. Suurimmat jäävuoret jämähtävät usein kiinni vuonoon leveytensä tai korkeutensa takia, ja saattavat viipyä siinä vuosien ajan, kunnes niiden taakse ahtautuvat uudet jäävuoret pakottavat ne liikkeelle. Ilulissatin jäävuono on Unescon maailmanperintökohde. == Lähteet == == Aiheesta muualla == Luokka:Unescon maailmanperintökohteet Amerikassa Luokka:Grönlannin kaupungit Luokka:Avannaata Luokka:Grönlannin entiset kunnat
PZL.37 Łoś

thumb|280px|PZL.37 Łoś PZL.37 Łoś (suomeksi hirvi) oli puolalainen kaksimoottorinen keskiraskas pommikone.Donald 1997 s. 716 Koneen ensimmäinen prototyyppi lensi ensilentonsa 13. joulukuuta vuonna 1936. Konetta pidettiin yhtenä toista maailmansotaa edeltäneen ajan moderneimmista pommikoneista. Puolan lisäksi Romania käytti konetyyppiä sodan aikana ja sekä Saksa että Neuvostoliitto saivat Puolan valtauksen yhteydessä haltuunsa muutaman koneen. ==Tekniset tiedot (PZL.37 B)== * Miehistö: 4 * Pituus: 12,92 m * Kärkiväli: 17,95 m * Korkeus: 5,09 m * Siipipinta-ala: 53,5 m² * Tyhjäpaino: 4 280 kg * Lentopaino: 8 880 kg * Maksimilentopaino: 8 900 kg * Moottori: Bristol Pegasus XX- tähtimoottori, 925 hv / 690 kW. ===Suoritusarvot=== * Maksiminopeus: 445 km/h * Lentomatka: 1 500 km (2 200 kg:n pommikuormalla) * Lakikorkeus: 9 145 m (ilman pommikuormaa) ===Aseistus=== * 2 x 7,92 mm Wz. 37 Szczeniak-konekivääri * 1 x 7,7 mm Vickers-konekivääri * 2 580 kg pommeja == Lähteet == * === Viitteet === ==Aiheesta muualla== * PZL.37 "Łoś" *http://www.clubhyper.com/reference/pzl37lk_1.htm *http://www.aviastar.org/air/poland/pzl_p-37.php *http://avstop.com/history/aroundtheworld/poland/p37.html *http://www.airwar.ru/enc/bww2/pzl37.html *http://www.hyperscale.com/features/2001/losag_1.htm (pienoismallia käsittelevä sivu) Luokka:PZL:n ilma-alukset Luokka:Puolalaiset pommikoneet Luokka:1930-luvun pommikoneet
Hovgården

Hovgården on arkeologinen kohde Adelsön saarella Mälaren-järvessä Tukholman lähistöllä Ekerön kunnassa. Siellä asui viikinkejä 900- ja 1000-luvuilla. Siellä arvellaan olleen heidän kuninkaansa asuinpaikan ja Birkan hallintokeskuksen. Hovgårdenissa on tuhansia kuninkaiden, merkkihenkilöiden ja maanviljelijöiden hautakumpuja viikinkiajoilta. Kaiken kaikkiaan saarelta on tehty yli 3 000 arkeologista löytöä, mm. riimukivi. Keskiajalla Hovgårdeniin rakennettiin käräjäpaikka ja linna. Maunu Ladonlukko teetti suuria uudistuksia linnaan, jota hän käytti kesäpalatsinaan, ja mm. Ruotsin läänitysjärjestelmä perustettiin siellä vuonna 1279. Hovgården ja Birka ovat Unescon maailmanperintökohde.Birka and Hovgården Unesco == Galleria == Beorn at the Mound's alleged tumulus 2009 Hovgården Ekerö (2).jpg Hovgården Adelsö 2012a.jpg Kungshögarna Adelsö 48 2 September 2013 03.jpg Kungshögarna Adelsö 48 4 September 2013 05.jpg Kungshögarna Adelsö 48 6 September 2013 03.jpg Skopintull sign 2009 Hovgården Ekerö.jpg Kungshögarna Adelsö 48 1 September 2013 01.jpg File:Hovgården historic area sign 2009 Ekerö Sweden (2).jpg File:Alsnö hus September 2013 03.jpg == Lähteet == ==Aiheesta muualla== * http://www.raa.se/varv/birka.asp * http://www.opinto.net/uskonto/timomuola/mp_birka.html Luokka:Unescon maailmanperintökohteet Ruotsissa Luokka:Ekerön kunta
Silver and Gold

Silver and Gold On Iron Maiden -kitaristi Adrian Smithin vuonna 1989 perustaman yhtyeen, ASAPin esikoisalbumi vuodelta 1990. Albumi sai hyvän vastaanoton, ja ylitti kultalevyn oikeuttavan rajan vuonna 1991. == Kappaleet == #"The Lion" #"Silver and Gold" #"Down the Wire" #"You Could Be a King" #"After the Storm" #"Misunderstood" #"Kid Gone Astray" #"Fallen Heroes" #"Wishing Your Life Away" #"Blood on the Ocean" ==Singlet== *"Silver and Gold" *"Down the Wire" ==Muusikot== *Adrian Smith - soolo/rytmikitara, laulu *Andy Barnett - rytmikitara, taustalaulu *Dave Colwell - rytmikitara, taustalaulu *Richard Young - kosketinsoittimet, taustalaulu *Robin Clayton - basso, taustalaulu *Zak Starkey - rummut, taustalaulu Luokka:Vuoden 1989 esikoisalbumit Luokka:Brittiläiset rockalbumit
Liikennepuisto

thumb|Hollihaan liikennepuisto Oulussa Liikennepuisto on lähinnä lapsille ja lapsiperheille suunniteltu puisto, jossa lapsia voidaan tutustuttaa liikenteeseen ja sen toimintaan. Lähes kaikissa Suomen liikennepuistoissa on asfalttipäällysteiset 1/2 kertaa normaalia kapeammat tiet ja pienemmät liikennemerkit. Tieasetelmat vaihtelevat yksinkertaisista radoista realistisen näköisiin korttelijärjestelmiin, joissa usein on liikenneympyröitä, liikennevaloja ja risteyksiä. Ajaminen tapahtuu useimmiten yksinkertaisilla polkuautoilla ja alhaisilla nopeuksilla (n. 5 km/h). Joissakin puistoissa on myös poliisiauto opastusta ja neuvontaa varten. Liikennepuistojen rakentamista on perusteltu sillä, että oikeita liikenneväyliä jäljittelevällä alueella voidaan opettaa liikennekäyttäytymistä tehokkaasti, turvallisesti ja lapsia kiinnostavalla tavalla. Monet kasvatusopin ja liikennepsykologian asiantuntijat ovat kuitenkin epäilleet liikennepuistojen merkitystä, koska niiden suurin vahvuus – turvallisuus – on samalla niiden suurin heikkous. Liikennepuistossa ei ole todellisen liikenteen vaaratilanteita, joita lasten pitäisi oppia tunnistamaan ja välttämään. Sen sijaan leikkipaikkoina liikennepuistot ovat suositeltavia.Kimmo Levä (toim.): Koulutiellä (Mobilia- vuosikirja 2009), s. 87–88. Kangasala: Mobilia-säätiö, 2009. ISBN 978-952-98271-5-5. ==Katso myös== *Lastenrautatie *Lasten liikennepuisto (Tampere) == Lähteet == Luokka:Liikenneopetus Luokka:Lastenkulttuuri
Lentua

Lentua on kylä Kuhmossa. Se sijaitsee seututien 912 varrella 15 kilometriä Kuhmon keskustasta koilliseen. Nimensä kylä on saanut Lentua-järvestä, joka rajaa kylää yhdessä Suomussalmelle johtavan seututien 912 kanssa. Kylällä toimii koulu, jossa on luokat 0–6. Vuonna 2015 kylällä asui 171 asukasta. Vuonna 2000 asukasluku oli 224. Tarinan mukaan kylä on saanut nimensä karjalaisukon "olipa se lentua" -tokaisusta koskenlaskun jälkeen. == Lähteet == Luokka:Kuhmon kylät
Rikosposti

Rikosposti oli suomalainen rikoslehti, joka käsitteli pääasiassa Suomessa tapahtuneita rikoksia aina henkirikoksista varkauksiin. Samaa lajityyppiä edustaa mm. Alibi. Luokka:Suomalaiset rikoslehdet
Paranoidinen skitsofrenia

Paranoidinen skitsofrenia on yksi skitsofrenian muodoista. Nykyisin se on urbaanin kulttuurin yleisin skitsofreniatyyppi; ajalta ennen rajua kaupungistumiskulttuuria (1700–1800-lukua) on kuvailtu enimmäkseen katatonista skitsofreniaa.http://www.schizophrenia.com/szparanoid.htm Paranoidiselle skitsofrenialle ominaisia ovat monesti paranoidiset harhaluulot eli vainoamisharhat ja kuuloharhat. Esimerkiksi katatonisia oireita ei yleensä esiinny.http://www.ahjos.net/luokitus/F20.htm Negatiiviset oireet eivät ole taudinkuvassa hallitsevia. Noin 80 % potilaista kokee kuuloharhoja. Paranoidinen skitsofrenia tulisi todeta ja hoitaa mahdollisimman varhaisessa vaiheessa. Paranoidisen skitsofrenian ennuste on huomattavasti parempi kuin nuoruusiällä puhkeavan hebefreenisen skitsofrenian. Tavallisesti sopiva antipsykoottinen lääkehoito auttaa potilasta merkittävissä määrin. (archive.org) Amfetamiinipsykoosi muistuttaa paranoidista skitsofreniaa.http://avierfjard.com/Methamphetamine%20Pharmacology/Comparison%20of%20Amphetamine%20Psychosis%20and%20Schizophrenia.PDF ==Katso myös== *Epäluuloinen persoonallisuus == Lähteet == Luokka:Skitsofrenia Luokka:Seulonnan keskeiset artikkelit
Pesiöjärvi

Pesiöjärvi (usein virheellisesti Pesiönjärvi, kainuun murteella 'pessie') on Oulujoen vesistöalueseen kuuluva Suomussalmen Pesiökylässä sijaitseva järvi, jonka vedet laskevat Pesiönjokea pitkin Pesiönlahteen, ja siten Kiantajärveen. Sen syvimmät kohdat ovat peruskartan mukaan noin 14 metriä (perimätiedon mukaan syvimmät kohdat olisivat jopa 20 metriä). Järvi on pisimmillään noin 10 kilometriä luode-lounas -suunnassa (Myllylahti on pitkä ja kapea lahti kaakkoon kohti Kiantajärveä), ja se on noin viisi kilometriä leveä koillinen- lounas -suunnassa. Järvessä on useita saaria, joista järven luoteisosassa olevat ovat suurimpia. Luoteisosassa sijaitsee myös Kirkkosaari, jossa on hautausmaa. Järven luontaiseen kalakantaan kuuluvat muun muassa ahven, särki, hauki, muikku ja made. Kaloista muikkua ja etenkin kevättalvella madetta on saatavilla myös paikallisista kaupoista. Istutettuja kaloja ovat järvitaimen ja kuha. Myös jokirapuja on järveen laskevissa joissa. Järveen laskevat joet ovat tosin pieniä. Noin puolet järven pinta-alasta on valtion vesialuetta (lähinnä koillisrannat), loppuosa pientä aluetta lukuun ottamatta on paikallisen kalastuskunnan hallinnoimaa. Pesiöjärvestä on aikoinaan viety järvimalmia jalostettavaksi Ämmän ruukille. Ainakin Kuvajanlahdessa malmia esiintyy laattoina. Järvi on suhteellisen kirkasvetinen, tosin hieman ruskeahkon kellertävä humuksen takia. Järven rantojen lähettyvillä on muutamia maatiloja, muulta osin metsät ja suot ympäröivät järveä. Rannat ovat osin kivisiä ja jyrkkiä, osaksi soisia, mutta paikoin myös kauniin keltaisia hiekkarantoja. Myrkyllistä sinilevää ei toistaiseksi ole esiintynyt. Järven rannoilla on useita kymmeniä kesämökkejä. Asutus sijoittuu enimmäkseen järven länsi- ja pohjoisrantaa seuraavan tien varrelle. Järvi ei ole säännöstelty, vuotuinen vedenkorkeuden vaihtelu on luonnonmukaista. == Lähteet == Luokka:Kiantajärven reitin valuma-alue Luokka:Suomussalmen järvet
Sonda–Mustvee-rata

Sonda–Mustvee-rata () oli vuosina 1926–1972 käytössä ollut Viron rataverkon rautatie. Se alkoi Tallinna–Narva-radalta Sondan asemalta ja kulki etelään Mustveehen Peipsijärven rannalle. Radan pituus oli 63 kilometriä. ==Rakentaminen== Sondan ja Jõeperen välille rakennettiin puukuljetuksia varten kapearaiteinen rautatie jo vuonna 1916, mutta se purettiin lokakuussa 1922. Seuraavan vuoden kesäkuussa rata rakennettiin kuitenkin uudelleen, ja tällä kertaa se ulotettiin Mustveehen asti. Rata avattiin liikenteelle 1. elokuuta 1926. Radalla oli useita haararatoja metsäteollisuuden kuljetuksia varten. ==Sulkeminen== Rautatie suljettiin kahdessa osassa. Mustveen ja Avinurmen välinen osuus suljettiin kesällä 1968 ja loppuosa Avinurmesta Sondaan 1. toukokuuta 1972. == Aiheesta muualla == Luokka:Viron rautatiet Luokka:Itä- Virumaa Luokka:Länsi-Virumaa Luokka:Jõgevamaa Luokka:Entiset rautatiet
Laugerie Haute

Laugerie Hauten luola sijaitsee Keski-Ranskassa, Dordognen maakunnassa Vezerejoen laaksossa suojaisassa paikassa kallionjyrkänteen alla. Luola on yksi viitekohteista paleoliittisen kauden toisella puoliskolla.Musée national de préhistoire: Bâton aux mammouths affrontés de Laugerie-Haute Viitattu 7.7.2022. Sieltä on löydetty ihmisen toiminnan kerrostumia 28 000 - 18 000 vuoden takaa. Luola löydettiin vuonna 1863 ja siellä on sen jälkeen tehty useita kaivauksia. == Lähteet == == Aiheesta muualla == * The Ninth Cave Luokka:Kivikausi Luokka:Dordogne